હર્ષવર્ધને ફિલ્મની અસફળતા માટે માર્કેટિંગને જવાબદાર ગણાવ્યું. તેણે કહ્યું કે ફિલ્મની ઝલકે જ લોકોને પ્રભાવિત ન કર્યા. તેથી લોકો ફિલ્મ જોવા ન આવ્યા. તે એમ પણ કહે છે કે એક ખાસ પ્રકારના દર્શકોએ આ ફિલ્મ પસંદ કરી છે. મેં આ ફિલ્મને ઘણી વાર અલગ અલગ લોકો સાથે જોઇ છે. મને લાગતું નથી કે ફિલ્મમાં મારા પર્ફોર્મન્સમાં કોઇ પરિવર્તનની જરૂર હોય. હર્ષવર્ધનની આ બધી વાતો તો ઠીક છે, પરંતુ એ પણ સચ્ચાઇ છે કે કલાકારને એક્ટિંગ પણ આવડવી જોઇએ. એક પિતા હોવાના નાતે અનિલ કપૂર દુઃખી છે કે તેના પુત્રએ બોલિવૂડમાં આવી શરૂઆત કરી. તે ઇચ્છતો હતો કે હર્ષવર્ધન એવી ફિલ્મથી શરૂઆત કરે, જે કોમર્શિયલ હોય, પરંતુ તમામ દાવ અવળા પડ્યા. શરૂઆત બગડતાં હર્ષવર્ધનની સફર મુશ્કેલ બની ગઇ.